**Unitat 7: La Restauració Borbònica (1875-1898)**

**1. Sistema polític de la Restauració**

El pronunciament militar de Martínez Campos el 1874 provoca la restauració borbònica amb Alfons XII.

Els objectius del nou sistema polític canovista són:

- Crear una nova Constitució Conservadora (1876).

- Sistema polític basat en el bipartidisme (Conservadors i Liberals).

- Fi de la intervenció en política de l’exèrcit.

- Pacificar el país: fi guerra dels Deu anys a Cuba, Pau de Zanjón 1878 (abolir esclavitud), conflicte carlí 1878 (abolició furs bascos però concerts econòmics).

Constitució del 1876 (Conservadora):

Sobirania compartida entre el rei i les corts, Confessionalitat catòlica (estat i església junts), restricció de lleis i llibertats, Corts Bicamerals (Congrés elegit per sufragi i Senat vitalici escollit pel rei; aquest tenia el poder moderador en política), Sufragi universal masculí, Centralisme. Útil tant per els liberals com els conservadors.

**2. El Bipartidisme i el Torn pacífic**

Cànovas crea el bipartidisme. S’alterna el poder entre els liberals i els conservadors. El rei convoca les eleccions i així s’assegura l’estabilitat institucional. Es produïa de mutu acord i s’aconseguia de manera artificial mitjançant l’encasellat (es preparaven les eleccions per decidir el guanyador de cada districte electoral)i la tupinada (frau electoral: falsificació del cens electoral, compra de vots (favors o amenaces), fent votar als morts, partides de porra...) gràcies del poder i la influència del caciquisme (capacitat dels cacics (terratinents) a influir en el comportament dels electors servint-se del seu poder i autoritat). Sobretot a Andalusia, Galícia i Castella.

- Partit Conservador: creat per Cànovas del Castillo fins el seu assassinat l’any 1897, que substituïa l’antic partit moderat. Suport: classes altes. Diari: *Diario de Barcelona*

En el nucli dels conservadors catalans s’agrupava l’anomenada Lliga de l’Ordre Social, que es van enfrontar amb Cànovas a causa de la política centralista i uniformista del règim, el caciquisme i la corrupció. Ells defensaven el dret civil català i el proteccionisme.

-Partit Liberal: fundat l’any 1880 per Sagasta amb un programa més progressista; ideals com el sexenni democràtic. Suport: classes mitjanes. Diari: *La Vanguardia*

Els liberals catalans, Balaguer i, Rius i Taulet (alcalde de BCN) van impulsar l’Exposició Universal de BCN l’any 1888.

Semblances: ambdós defensen monarquia d’Alfons XII, la Constitució, l’estat unitari i centralista, etc.

Diferències: - Conservadors: sufragi censatari, no al reformisme social, no amplis drets i llibertats, confessionalitat.

- Liberals: sufragi universal, reformisme social, amplis drets i llibertats, laïcitat (aconfessionalitat).

Primera etapa govern conservador (1875-1881). Amb la mort d’Alfons XII (1885) se signa el Pacte del Pardo (tenia com a objectiu donar suport a la regència de Mª Cristina d’Habsburg (el seu fill no podia governar perquè era molt petit) i garantir la continuïtat de la monarquia amb Alfons XIII (fill d’Alfons XII) i l’alternança del poder davant les fortes pressions de carlins i republicans. Quarta etapa partit Liberal (1885-1890).

**3. Les forces polítiques de l’oposició**

- Republicans:

4 idees bàsiques: - República com a forma d’estat. - La fe en el progrés científic i educatiu.

- Reformes per afavorir els més necessitats. - Laïcitat (aconfessionalitat de l’estat).

4 divisions:

- Partit Republicà Possibilista: Emilio Castelar. Més moderat. Accepta Restauració i participa en governs d’alguns municipis i diputacions.

- Partit Republicà Progressista: Ruiz-Zorrilla. Més radical. Intents fracassats d’insurrecció militar contra la monarquia.

- Partit Republicà Unitari: Salmerón. Ni accepta la Restauració ni s’oposa a ella.

- Partit Republicà Federal: Pi i Margall

- Ultracatòlics:

- Carlisme: greu crisi després de la derrota del 1876. Es modernitza el partit canviant de dirigents i fent l’Acta de Loredan (1886): proposta de Vázquez de Mella de modernitzar el partit carlí mantenint el caràcter catòlic i tradicionalista i, amb la intenció de conservar els furs, accepten el nou ordre liberal-capitalista. Suport: Catalunya, País Basc i Navarra. Escissió (divisió) del partit i creació del *partido Católico Nacional* per Ramón Nocedal. No reconeix el pretendent carlí com a rei i es converteix només en un partit catòlic integrista.

- Nacionalistes: Lliga regionalista: Prat de la Riba / Partit Nacionalista Basc: Sabino Arana. - Món intel·lectual

- Obrerisme: socialisme. Creació del PSOE per Pablo Iglesias i el sindicat de la UGT (1888) a BCN. CNT (1910)

**4. El conflicte d’ultramar: Cuba**

Causes: - Desigualtat política entre espanyols i cubans. - Incapacitat de l’administració per fer reformes.

- Proteccionisme de la metròpoli (no es desenvolupa l’economia). - Manteniment esclavitud.

Partits: - *Partido autonomista Cubano*: volien l’autonomia de l’illa.

- *Partido rebolucionario Cubano*: el líder José Martí tenia l’objectiu d’assolir la independència. Suport USA.

El 1878 se signa el Conveni de Zanjón ( autonomia cubana, abolició esclavitud i diputats cubans al Parlament espanyol).

El 1891 el govern espanyol eleva els aranzels als productes importats a l’illa no procedents d’Espanya. Descontent USA. Insurrecció:

- Grito de Baire (1895): insurrecció que es va iniciar a arrel de l’incompliment del Conveni de Zanjón i el nou aranzel. El suport d’USA va fer que es reiniciés el conflicte cubà.

Fases (conseqüències):

- Repressió militar: A Espanya, Martínez Campos intenta posar fi al conflicte mitjançant el diàleg i, per part del general Weyler, una forta repressió. Aquest castiga els rebels presoners mentre la població pateix fam i epidèmies. 200.000 soldats espanyols moren o emmalalteixen per manca de serveis sanitaris. Les tropes espanyoles perden contra els insurrectes cubans.

- Concessions polítiques: el 1897, Cánovas del Castillo és assassinat a Espanya i Sagasta és proclamat nou president del Govern i inicia una estratègia de conciliació on destitueix el general Weyler i decreta l’autonomia de Cuba, el sufragi universal masculí, l’autonomia aranzelària i la igualtat de drets entre insulars i peninsulars. Malgrat tot, això no va convèncer als partidaris de la independència.

- Intervenció dels Estats Units: els espanyols havien intentat evitar un enfrontament amb USA però aquests van aprofitar la insurrecció cubana per mostrar el seu suport als independentistes cubans. El nou president d’USA McKinley envia armes als rebels i intervé en el conflicte. USA va voler comprar Cuba.

L’explosió i enfonsament del vaixell de guerra dels Estats Units *Maine* (1898), ancorat a l’abadia de l’Havana, es va fer servir com a pretext per tal d’aconseguir l’enfrontament entre els dos països, ja que Espanya es va negar a renunciar a l’illa i acatar l’ultimàtum estatunidenc. Espanya va subestimar el potencial militar dels EEUU, que va destruir fàcilment la flota espanyola en dos breus combats navals: la Batalla de Santiago de Cuba i Cavite (Filipines).

**5. El conflicte d’ultramar: Filipines**

- Rebel·lió a les Filipines el 1896. Colònia amb poca immigració espanyola, pocs militars, molts missioners, producció de tabac i intercanvis comercials amb Àsia.

- Independentisme: José Rizal i organització clandestina Katipunan. Suport burgesia mestissa i grups indígenes.

- Insurrecció armada sufocada amb repressió pel general García Polavieja que aconsegueix una pau momentània.

- Intervenció USA i derrota espanyola (Batalla de Cavite 1898).

- Se signa la Pau de París (1898): Espanya ha d’abandonar Cuba, Puerto Rico i les Filipines. Aquestes passen a ser un protectorat nord-americà. Políticament són independents però econòmicament estan controlats. Espanya es queda sense colònies i el seu exèrcit torna vençut i destrossat.

5.1 Catalunya davant de la guerra de Cuba

- Les classes altes donen suport a la guerra perquè els aranzels beneficien els empresaris catalans.

- Les classes populars rebutjaven les quintes (servei militar obligatori). Els Federals són els únics que s’oposen a la guerra. Les forces Catalanistes defensaven la pau i una negociació que reconegués l’autonomia de l’illa. Ells també volien l’autonomia de Catalunya.

**6. El desastre de 1898 i les seves conseqüències**

Definició: derrota i pèrdua de les colònies (Cuba, Puerto Rico i Filipines). Primera gran crisi del sistema polític de la Restauració. Conseqüències:

1. Crisi econòmica menor del que es pensava; molts burgesos van portar els diners de Cuba i els van invertir aquí.

2. Crisi política però continua el torn pacífic. Manifest de Polavieja a favor de la regeneració política.

3. Crisi moral i ideològica (la més important). Nació decadent i frustrada. Destrucció del mite de l’imperi espanyol que passa a ser una potència secundària. Greu opinió pública espanyola i internacional.

Conseqüències a Catalunya:

- Econòmiques: reducció de les exportacions catalanes.

- Polítiques: el president del Govern Silvela augmenta els impostos per pagar els deutes de la guerra.

Es produeix el Tancament de Caixes (1899). Els comerciants es neguen a pagar els deutes de la guerra i tanquen els negocis. L’alcalde de BCN Bartomeu Robert es nega a perseguir els morosos. A Catalunya s’abandona el torn pacífic i agafen força les noves formacions catalanistes que reivindiquen l’autonomia i la modernització del país.

Es produeixen nous moviments:

- El Regeneracionisme: intel·lectuals progressistes reunits a la *Institución libre de Enseñanza*; creuen en la necessitat de renovar la vida política i social del país massa relacionada amb la religió. Influenciats pel Krausisme (corrent de pensament i motor intel·lectual que modernitzarà el país).

- Generació del 98: veuen la versió pessimista d’Espanya. ( Miguel de Unamuno, Antonio Machado, Valle Inclán).

- Consolidació del catalanisme com a alternativa política que modernitzés el país; burgesia industrial catalanista.

- Antimilitarisme de l’opinió pública i corporativisme dels militars (més intransigents i autoritaris) acusant als polítics del desastre i creien que ells havien de participar més en política.

**Unitat 8: Orígens i consolidació del Catalanisme ( 1833-1901)**

**1. Fonaments culturals: la Renaixença**

La Renaixença és un moviment cultural que va sorgir a principis del 1830 per reivindicar la recuperació de la llengua i cultura catalanes en l’ús públic i literari, ja que el castellà era l’única llengua oficial ( ensenyament, administració, etc.). Aquesta època es caracteritzava per un desigual desenvolupament econòmic i social a Espanya al segle XIX.

Es considera que la Renaixença comença amb l’oda a La Pàtria (1833) de Bonaventura Carles Aribau i les propostes de Joaquim Rubió i Ors.

- Es creen entitats culturals i revistes que pretenen recuperar la llengua catalana, la història i les tradicions culturals.

- Intel·lectuals i erudits busquen les arrels de la cultura catalana estudiant el passat medieval.

El 1858 se celebren els primer Jocs Florals amb l’objectiu de promoure i difondre la cultura catalana, ja que feia més de tres segles que no es creava literatura culta en català. Es converteix en una festa reconeguda i promou a nous escriptors en català com Jacint Verdaguer o Àngel Guimerà.

Renaixença popular: escriptors progressistes promouen el català que es parla. Serafí Pitarra escriu teatre caricaturesc i sarcàstic considerat barroer en els àmbits cultes; Josep Anselm Clavé contribueix al català amb una sèrie de cançons i Valentí Almirall amb *Lo Catalanisme.*

**2. Els primers moviments anticentralistes**

L’alternativa al centralisme: el Federalisme i l’Autonomisme. Creació del nou Estat Liberal: volia centralisme econòmic, administratiu, jurídic i militar. Partidaris d’Isabel II, els partits progressistes, volien mes atribucions a diputacions i ajuntaments. Descontentament popular, es produeixen Bullangues 1835 (aldarulls populars) i la Jamància 1843 (moviment reformista contra l’Estat Liberal). Durant la dècada moderada (1844-1854) augmenta el centralisme. Els moderats catalans defensen el particularisme català i la descentralització.

El Federalisme

Apareix a la dècada del 1840 de la mà del republicanisme; Francesc Pi i Margall fou el principal teòric. El 1868 apareix el Partit republicà Federal que escampa la idea de federalisme, especialment a les ciutats. Defensava l’estat federal espanyol com a resultat de la unió voluntària dels pobles en l’exercici de les seves llibertats.

Se signa el Pacte federal de Tortosa (1869): és un acord que impulsava un estat federal espanyol que tingués en compte la realitat històrica de l’antiga Corona d’Aragó. S’intenta dur a terme a la Primera República (constitució del 1873 no promulgada) però aquesta fracassa. Destaquen Valentí Almirall i Josep Anselm Clavé.

Nova situació política, federalisme perd seguidors. Josep M. Vallès i Ribot redacta el 1883 un projecte de Constitució de l’estat català dins la Federació Espanyola. Aquesta no convenç i finalment el federalisme entra en crisi amb la mort de Pi i Margall (1901).

**3. El Catalanisme polític**

Comença en l’últim terç del segle més enllà de reivindicacions culturals.

El 1880 Valentí Almirall promou el 1r. Congrés Catalanista amb tendències polítiques diverses.

El 1881 Almirall es distancia dels partits federalistes estatals i impulsa una acció política al marge dels partits estatals. Així doncs, funda el 1882 el partit Centre Català amb un programa reivindicatiu.

El 1883 el Centre Català convoca el 2n. Congrés Catalanista. Aquest critica als partits estatals i crida als polítics catalans perquè els abandonin i s’impliquin als d’àmbit català. El Congrés és inacabat per discrepàncies.

Fracassa el projecte d’aglutinar el catalanisme en una organització interclassista amb més influència electoral. El Catalanisme d’Almirall era massa republicà per atraure a la burgesia, vinculada als partits dinàstics; també remarcava el contingut social com altres moviments i s’allunyava de les classes populars. Es van produir discrepàncies dins del Centre Català i que van fer que el partit es dividís i, finalment, desaparegués.

L’escissió del Centre Català va provocar la formació de la Lliga de Catalunya (1887) que tenia un caràcter més conservador i, per tant, més afí a la burgesia.

L’organització va demanar l’autonomia de Catalunya a través de la Carta a la Reina regent (1888). 1a. Victòria del Catalanisme: manteniment del Codi Civil català, en front el projecte de canvi del Codi Civil a tot l’estat.

**4. La figura de Valentí Almirall, pioner del Catalanisme**

Valentí Almirall és una figura molt important dins del catalanisme polític perquè va ser ell el primer polític en elaborar una teoria sobre el catalanisme amb *Lo catalanisme* (1886). Procedent del Federalisme va defensar que Catalunya havia de tenir unes formes d’autogovern pròpies amb unes institucions polítiques pròpies per atendre amb més eficàcia els problemes polítics, socials, econòmics i culturals del país.

Va ser molt crític amb el sistema polític de la Restauració; denunciava el caciquisme, la corrupció i el frau electoral. A part d’iniciar el catalanisme polític, va fer diverses iniciatives com la creació del primer diari catalanista *Diari Català* (1879); el 1r. Congrés Catalanista (1880); el Centre Català (1882) i *Lo Catalanisme* (1886).

**5. El Catalanisme Conservador**

Després que la Santa Seu donés suport a Alfons XII, bona part del clero català va adoptar posicions carlistes. En aquest canvi de postura hi va tenir un paper molt important el vigatanisme ( moviment catòlic i intel·lectual impulsat pels membres eclesiàstics de Vic).

El bisbe de Vic, Josep Torras i Bages, va ser el referent del catalanisme conservador (cristià), defensant el catalanisme d’arrels cristianes. *La tradició cristiana* (1892) feia un recull de les característiques que defensava.

La necessitat d’organitzar millor el moviment catalanista va fer que Narcís Verdaguer fundés la Unió Catalanista (1891). Aquesta tenia l’objectiu de coordinar tots els grups catalanistes comarcals i elaborar un programa comú.

Tenia pocs militants però moltes entitats federades arreu del territori. Suport: zones rurals. Base social: propietaris mitjans, comerciants, professions liberals (vius bé però no t’enriqueixes) i intel·lectuals.

La Unió Catalanista va celebrar les Bases de Manresa (1892): (assemblea on s’aprova un programa polític anomenat Bases per a la Constitució Regional de Catalunya on s’establia la plena sobirania de Catalunya, l’oficialitat del català i on s’establien les antigues institucions del país).

**6. El Catalanisme com a Regeneracionisme**

La crisi del 1898 va afavorir la irrupció del catalanisme en l’àmbit polític i la consolidació d’una nova generació d’intel·lectuals i activistes.

Amb el fracàs del projecte regeneracionista del general Polavieja l’any 1899 es va crear la Unió Regionalista (1899).

Es va fundar el Centre Nacional Català (1900) per joves professionals com Prat de la Riba partidaris de la intervenció del catalanisme en política.

El 1901 es va posar en marxa una iniciativa coneguda com la “candidatura dels quatre presidents”, on la Unió Regionalista i el Centre Nacional Català es presentaven a les eleccions de forma conjunta per tal de tenir més possibilitats a les eleccions amb un nou partit anomenat la Lliga Regionalista.

A les eleccions municipals de 1901 van guanyar posant fi al monopoli electoral dels partits dinàstics per primer cop a Barcelona. Des d’aquell moment, l’hegemonia electoral es va disputar entre republicans i catalanistes.

**Unitat 9: La fallida del sistema de la Restauració (1902-1931)**

**1. El reformisme dinàstic**

El desastre del 1898 mostra les deficiències del règim de la restauració i fa reformes de caire regeneracionista.

El 1899 la reina regent, Maria Cristina, proclama a Francisco Silvela (Conservador) com a nou president del govern. Aquest govern va impulsar polítiques reformistes i noves figures al govern com Duran i Bas o Polavieja.

Es va proposar descentralitzar l’administració i es van apujar els impostos per pagar els deutes de la guerra, cosa que va provocar un fort moviment de protesta a Catalunya; Tancament de Caixes (1899): els comerciants es neguen a pagar, l’estat embarga i empresona als morosos a causa de la vaga general dels comerciants arreu de Catalunya. A conseqüència d’això l’alcalde de BCN dimiteix i el govern declara l’estat de guerra.

En desacord amb les mesures repressives, Duran i Bas i el general Polavieja dimiteixen, fet que evidencia el fracàs de regenerar la política espanyola.

El 1902 Alfons XIII puja al tron amb 16 anys, intenta reformar i regenerar la política sense èxit. Principals corrents:

- Partits dinàstics: volien combatre el frau electoral per evitar una revolta de les classes populars.

- Partits marginats: volien renovar els idearis, les organitzacions i els dirigents per desbancar els partits dinàstics.

- Regeneracionisme intel·lectual i literari: la generació del 28 reflexiona sobre la necessitat de regenerar el país. Joaquín Costa màxim exponent, reformes econòmiques i educatives.

El Reformisme Conservador de Silvela i Sagasta fracassa i Antonio Maura agafa el govern. Maura vol desbancar els cacics i treure el protagonisme a les classes populars. Es fa la Llei d’Administració local i la Llei Electoral el 1907 amb l’objectiu de posar fi al caciquisme. A més, adopta mesures proteccionistes per impulsar la indústria espanyola i integra el catalanisme donant més autonomia a ajuntaments i diputacions i, finalment, millora la legislació laboral: accidents laborals, condicions de treball de les dones, descans els diumenges i llei de vagues.

El Reformisme Liberal proposa el seu programa regeneracionista a mans de José Canalejas entre el 1910 i 1912. Vol fer una reforma social i limitar el poder de l’Església. Així docs, planteja la “ley del candado” on es prohibia la implantació de nous ordres religiosos. Es reforma el sistema d’impostos (qui més té, més paga) i es reforma la Llei de reclutament (1912): s’elimina el sistema de quintes i es suprimeix la redempció (no anar a la guerra pagant diners).

Promulga noves lleis que milloren les condicions laborals dels treballadors però reprimeix fortament les vagues d’aquests. Es fa la Llei de Mancomunitats el 1914 com a resposta de les reivindicacions regionalistes. Això permetia unir a diferents diputacions provincials per gestionar serveis públics. Finalment, un anarquista assassina Canalejas el 1912, fet que agreuja la crisi dels partits dinàstics.

**2. Les forces polítiques d’oposició**

Oposició a la Restauració del republicanisme, el carlisme, el nacionalisme català i basc, anarquistes i socialistes.

El Republicanisme és el principal grup d’oposició política. Suport zones urbanes; classes populars i mitges. Es forma la Unión Republicana (1903) per unir diferents grups republicans. Líder Salmerón. Volien restaurar la Constitució de 1869, proclamar la República i convocar Corts Constituents.

El Republicanisme Lerrouxista presidit per Lerroux tenia un discurs radical, demagògic, anticlerical i populista. Lerroux era fortament anticatalanista i s’oposava a les reivindicacions obreres.

El 1907 la Unión Republicana s’acosta al Catalanisme i Lerroux funda el Partido Republicano Radical el 1908. El 1910 perd la seva influència després de la Setmana Tràgica, modera el discurs i marxa a Madrid.

La Lliga Regionalista, partit hegemònic a Catalunya, reclamava el dret a l’autonomia i volia tenir intervenció en la política espanyola per modernitzar i descentralitzar l’estat. El seu dirigent Prat de la Riba, responsable del partit en política catalana, defineix La Nacionalitat Catalana (1906), juntament amb Francesc Cambó, responsable del partit a Madrid.

Es disputen ser el partit més votat a BCN amb els Republicans. Hi ha discrepàncies internes de la Lliga. Cambó desobeeix el boicot que es pretenia fer a Alfons XIII aprofitant la visita del rei a BCN. Per això, Domènech i Muntaner funden el Centre Nacionalista Català (1906) i el sindicat CADCI (Centre Autonomista de Dependents del comerç i de la Indústria).

Al País Basc, el PNB el 1916 augmenta la seva influència electoral i es canvia de nom; Comunión Comunista Vasca.

El PNB era un partit moderat i defensor del progrés econòmic i la industrialització. Discrepàncies entre el sector independentista (Aberri) i l’autonomista. Aquests dos sectors es tornen a ajuntar sota el nom de PNB el 1930.

A Galícia, Irmandades da Fala impulsa l’ús del gallec gràcies a un diari anomenat A Nosa Terra (1916).

A inicis del s. XX el Carlisme accepta participar a les eleccions després de patir una gran crisi durant la 1a. Guerra Mundial. Funden el Partit tradicionalista (1919). El 1931 es reunifiquen en el nou partit Comunión Tradicionalista.

A inicis del s. XX els socialistes augmenten suports. Defensa l’acció política i les aliances electorals, especialment amb els republicans. El 1910 entren per primer cop al parlament amb la Conjunción Republicano-socialista, a partir de llavors la seva influència no para de créixer. Tenien com a líders a Pablo Iglesias i Largo Caballero. A partir del 1917 es radicalitza. Es crea el Partit Comunista d’Espanya (1921). I pel que fa a Catalunya, es crea la Unió Socialista de Catalunya (1923) a causa d’una escissió del PSOE.

**3. L’obrerisme anarquista a Barcelona**

És una etapa d’agitacions socials. L’any 1910 el sindicat Solidaritat Obrera va promoure la fundació de la Confederación Nacional del Trabajo (CNT), que volia la independència del proletariat de la burgesia i l’Estat, l’enderrocament del capitalisme, l’abstencionisme electoral i la unitat sindical. Era la principal organització obrera de Catalunya i Andalusia. Prohibida entre el 1911 i el 1914.

En el Congrés de Sants (1918) la CNT reafirma l’ideari de recórrer a l’acció directa (ho solucionen ells mateixos) només quan fos necessari.

Un dels conflictes obrers més importants va ser la Vaga de La Canadenca (1919). Era una empresa proveïdora d’electricitat a la ciutat de BCN i la seva zona industrial, que va paralitzar el 70% de la indústria deixant la ciutat de BCN sense electricitat durant 2 mesos. Finalment, el conflicte va acabar amb un acord entre obrers i patrons on s’establia una jornada laboral de 8 hores i augments de sous.

La resposta de la patronal va ser crear el Sindicat Lliure per reprimir l’obrerisme amb l’ajut de les autoritats. Per això es van formar bandes de pistolers per aturar vagues i assassinar líders sindicals. Per protegir a les autoritats es va crear la Llei de fugues on es permetia disparar als detinguts en cas de fuga. El moviment obrer també es radicalitza.

**4. La Setmana Tràgica i les seves conseqüències (1909-1917)**

Després del desastre del 98, el 1906 es reprèn la política colonial amb l’establiment del protectorat franco-espanyol al Marroc gràcies a la Conferència d’Algesires (1906) i el Tractat Hispanofrancès (1912). A Espanya li van concedir una franja Nord (Rif) i una part atlàntica (Infi i rio Oro). Espanya tenia interessos econòmics i la voluntat de recuperar el prestigi colonial.

Les tribus berbers, organitzades en cabiles, van atacar a les tropes espanyoles. Aquest fet va provocar una forta presència militar espanyola, enviant tropes reservistes després de la dura derrota al Barranc del Llop (1909).

La Setmana Tràgica a Barcelona va ser una revolta popular antimilitarista i anticlerical que va esclatar el 18 de juliol 1909 a conseqüència de l’enviament de tropes reservistes al Marroc. Suport d’anarquistes, socialistes i republicans. El sistema de reclutaments de quintes era injust perquè només anaven a la guerra homes de famílies humils.

Solidaritat Obrera, amb l’ajut de la UGT van convocar una vaga general. Es van aixecar barricades i enfrontaments amb les forces de l’ordre i més de 80 edificis religiosos van ser cremats. Es declara l’estat de guerra i s’envien tropes a BCN. El moviment es radicalitza i molts grups actuen de forma descontrolada. Finalitza el 29 de juliol.

Va haver una repressió molt dura amb més de mil detinguts i 17 condemnes a mort. Ferrer i Guàrdia, pare de l’escola moderna, en va ser un.

Les conseqüències polítiques van ser la desestabilització dels partits dinàstics i la caiguda del govern de Maura. Es va canviar de govern com a últim intent reformista però Canalejas, qui presidia el govern en aquell moment, va ser assassinat. El P. Liberal té una inestabilitat permanent i el P. conservador agafa el lideratge Eduardo Dato.

El Republicanisme s’enforteix i crea un nou partit republicà anomenat Partit Reformista (1912).

El republicanisme lerrouxista: Lerroux pateix un descrèdit pel seu paper durant la Setmana Tràgica (fuig a Madrid).

Solidaritat Catalana es trenca degut a la Lliga Regionalista i la influència del catalanisme republicà.

**5. De Solidaritat Catalana a la Mancomunitat**

Es va rebutjar la presència de catalanistes al Congrés de Diputats. Es produeixen els Incidents del Cu-Cut! (1905): un grup de militars va assaltar el diari La Veu de Catalunya, arran d’un acudit ofensiu.

El govern va elaborar la Llei de jurisdiccions (1906), que permetia als militars jutjar tot allò que atemptava contra l’exèrcit, la unitat de la pàtria i els seus símbols. Aquesta llei va tenir un rebuig massiu per part de forces catalanistes. Solidaritat Catalana (1906): va ser una coalició que aplegava carlins, republicans i la Lliga excepte els P. Dinàstic i els lerrouxistes.

Per a les eleccions de 1907 Solidaritat va voler presentar un programa conjunt anomenat Programa del Tívoli, que defensava la derogació de la llei de jurisdiccions i la dotació d’òrgans d’autogovern. Solidaritat Catalana va obtenir un gran triomf a les eleccions. Discrepàncies ideològiques entre conservadors i republicans.

La Mancomunitat de Catalunya (1911-1925)

La Mancomunitat de Catalunya va ser el primer òrgan administratiu català des del 1714 i principal concessió d’autogovern. El 1911 Prat de la Riba va proposar mancomunar les quatre diputacions. Canalejas (P. Liberal) va acceptar la proposta, però a causa del seu assassinat el 1912, l’acaba aprovant el govern conservador de Dato.

El 1914 es constitueix la Mancomunitat de Catalunya amb les mateixes funcions i pressupost que les diputacions. La Mancomunitat constava d’una presidència i d’una assemblea. Va tenir tres presidents: Enric Prat de la Riba (1914-17), Josep Puig i Cadafalch (1917-23) i Alfons Sala (1923-25).

La Mancomunitat tenia dos objectius fonamentals:

- Creació d’una infraestructura de serveis públics i administratius bàsics per potenciar el desenvolupament econòmic. Millora de la xarxa viària, de telègraf i telèfon. També va engegar un pla d’acció agrària per tal de modernitzar el camp i augmentar la producció. Creació d’escoles agràries.

- Fomentar la llengua i la cultura catalana. Pompeu Fabra va ser l’encarregat d’unificar l’ortografia i normativitzar la llengua catalana. També es va crear l’Escola Industrial (1910), l’Escola del treball, l’Escola de l’Administració Local, biblioteques públiques, etc.

**6. La crisi del 1917**

A inicis del 1917 hi ha un descontentament social que s’agreuja per la Primera Guerra Mundial. El nivell de vida de les classes populars baixa i els beneficis dels empresaris augmenten. La CNT i la UGT van convocar una vaga per protestar contra l’encariment dels productes de primera necessitat.

Se suspenen les garanties constitucionals, es clausuren les Corts i es censura la premsa. A l’estiu s’agreuja la crisi i es fa una altra vaga general per part de l’obrerisme, es creen les juntes de defensa (conflicte militar) i els partits opositors es reuneixen en assemblea (conflicte polític).

La reacció que va tenir el govern va ser reprimir la vaga obrera, dissoldre les juntes de defensa i prohibir assemblees parlamentàries. El 1917 el rei proposa un Govern de Concentració per posar fre a la inestabilitat; presidit per Garcia Prieto.

**7. La descomposició del sistema Parlamentari (1918-1923)**

El 1918 s’agreuja la crisi de la Restauració a causa de la crisi econòmica i social i un fatal desenvolupament de la Guerra del Marroc.

El final de la 1a. Guerra Mundial va comportar una crisi profunda, sobretot a Catalunya per ser una zona industrial.

Entre el 1918 i 1921 es van produir una sèrie de protestes per aconseguir un millor repartiment de la terra.

Arran de la divisió dels partits dinàstics, es van fer una sèrie de governs de concentració. El més important va ser el Govern Nacional (1918) presidit per Maura. En definitiva, entre 1917 i 1923 va haver 14 governs inestables per falta de majoria i cap d’ells va durar més de 8 mesos.

La Mancomunitat, la Lliga i els republicans catalanistes elaboren i presenten a Madrid un projecte d’Estatut d’autonomia el 1919. En ell es proposava un govern propi, un parlament escollit per sufragi universal i àmplies competències. Finalment, es va rebutjar la proposta de l’Estatut i va comportar el descontentament social.

El protectorat del Marroc que tenia el suport del rei Alfons XIII, tenia l’objectiu d’enriquir les empreses espanyoles construint el ferrocarril i explotant els recursos minerals. Després dels incidents del 1909, el segon moment crític va ser la derrota d’Annual (1921), on les tropes espanyoles van ser derrotades causant fins a 13.000 morts a causa d’una acció mal dirigida.

**8. La dictadura de Primo de Rivera (1923-1930)**

Garcia Prieto, president del govern liberal, va intentar reformar la Constitució i la Llei electoral sense èxit l’abril de 1923. No obstant, a conseqüència de la fallida de la Restauració, Miguel Primo de Rivera, va impulsar un cop d’estat i la implantació d’una dictadura el setembre de 1923.

Primo de Rivera promet regenerar la política, eliminar el caciquisme, acabar amb la conflictivitat obrera i garantir la unitat nacional. La burgesia accepta la dictadura com a solució a la crisi. La gent pensava que la dictadura era temporal.

El Directori Militar (1923-1925)

El rei Alfons XIII nomena a Primo de Rivera com a president d’un nou govern anomenat Directori format únicament per militars. Se suspèn la Constitució i es dissol el Parlament. S’il·legalitzen partits polítics i organitzacions obreres. Es prohibeix l’ús de símbols catalanistes (bandera i himne) i el català queda relegat a l’àmbit privat. Es dissolen els ajuntaments i se substitueixen per juntes de vocals. Es prohibeixen les manifestacions, vagues i es produeixen empresonaments.

L’exèrcit espanyol amb l’ajuda del francès derrota a l’exèrcit rifeny; el desembarcament d’Alhucemas va suposar el final de la Guerra del Marroc el 1925.

El Directori Civil (1925-1930)

Primo de Rivera allarga i consolida la seva dictadura. Es reorganitzen les institucions i es forma un nou partit, la Unión Patriótica que no tenia una ideologia definida. S’institucionalitza el Somatén una força armada ciutadana.

El 1926 es crea el sindicat Consell de Treball per controlar i frenar el moviment obrer. El 1926 Macià intenta fer una invasió armada des de França però fracassa i és detingut; això li donà popularitat. El 1927 es convoca l’Assemblea Nacional Consultiva que tenia l’objectiu de substituir l’antiga Constitució democràtica. Finalment, el 1929 el PSOE entra en contacte amb els republicans per posar fi a la dictadura i substituir el règim per una república.

**9. Per què va caure la monarquia el 1931?**

La crisi econòmica mundial va arribar a Espanya el 1929, cosa que va provocar un gran descontentament social. El 1930 Primo de Rivera va presentar la dimissió al rei. Alfons XIII, amb la intenció de tornar al règim constitucional, nomena com a cap de govern al general Berenguer (“Dictablanda”).

Els republicans signen el Pacte de Sant Sebastià (1930), on s’acorda posar fi a la monarquia i reconèixer el dret a autonomia. El 1931 es forma un nou govern liderat per l’almirall Aznar i es convoquen eleccions municipals. Arran d’aquestes eleccions el 14 d’abril de 1931 es proclama la Segona República Espanyola. Alcalà-Zamora agafa el govern provisional i el rei marxa exiliat.

**Unitat 10: Economia i societat al primer terç del segle XX**

**1. La transició demogràfica**

La població espanyola creix gràcies a la baixada de la mortalitat (millora de l’alimentació, de la higiene, la sanitat, el clavegueram i la potabilització de l’aigua) i l’increment de la natalitat. L’esperança de vida augmenta dels 35 anys als 50 anys. Entre el 1900 i el 1931 es va produir un gran creixement de les migracions interiors. L’arribada d’emigrants a Catalunya procedents de Castella, Múrcia, València i Andalusia va ser molt intensa. Les migracions interiors van causar un creixement molt gran a ciutats com Barcelona i Madrid. És per això que les grans ciutats van experimentar una gran transformació de la fisonomia urbana.

**2. Endarreriment agrari i conflictivitat pagesa**

L’agricultura espanyola es basava en el cultiu de cereals. Per aquest motiu, quan van arribar productes procedents d’altres països, van haver de baixar els preus i perdre beneficis. Aquesta situació va comportar protestes. A més, la plaga de la fil·loxera va acabar amb la mort de totes les vinyes i l’economia agrària es va enfonsar.

La crisi agrària es va superar gràcies l’establiment d’aranzels i el creixement de la població. La selecció de llavors, nous fertilitzants, nous conreus, la mecanització i l’extensió del regadiu va permetre millorar la productivitat. La producció de cereals es va consolidar com el principal conreu del camp espanyol.

A Espanya continuava l’enorme desigualtat dels camps. A Extremadura i Andalusia tenien unes condicions de vida de subsistència. Per millorar la producció es va fomentar l’augment del regadiu i es van repartir terres als pagesos sense terres. Els grans propietaris agrícoles van impedir qualsevol intent de fer una reforma agrària.

**3. Els progressos de la indústria**

Les noves energies com l’electricitat o el petroli van provocar el creixement de l’economia espanyola. L’electricitat va arribar a les grans ciutats entre el 1880-1914 però no va ser fins 1914-1930 que no va arribar a les indústries. A Catalunya l’electrificació va comportar la disminució de la dependència energètica del carbó gràcies a la producció hidroelèctrica. Hi va haver una revolució del transport; l’automòbil. Expansió telègraf, telèfon i ràdio.

Augmenta el PIB un 60% a Espanya. Apareixen noves indústries catalanes i es consoliden les existents. Es consolida la indústria química (creació medicaments, etc.) i la indústria siderúrgica al País Basc. El 1902 es creen els Altos Hornos de Vizcaya.

La indústria elèctrica creix ràpid i es construeixen hidroelèctriques i xarxes de transport. Els sector de l’automoció apareix amb força el 1904 amb la marca espanyola Hispano Suïssa. El sector de la construcció també va tenir un paper important en la indústria del ciment. Catalunya, País Basc, Galícia, Madrid i València principals ciutats industrialitzades.

A causa del creixement industrial es van millorar els mitjans de transport i els sistemes de comunicació. Es van millorar carreteres, ferrocarrils, etc. Les infraestructures van ser finançades per l’estat. La política espanyola es va caracteritzar per fomentar la indústria i adoptar mesures proteccionistes al primer terç del segle XX.

**4. Evolució de l’economia**

Les conseqüències del desastre del 98 van ser menors del que s’esperava i per això la crisi es va poder superar ràpidament. La neutralitat espanyola durant la Primera Guerra Mundial va permetre una expansió econòmica. L’increment de la demanda exterior va estimular el creixement de la producció i de beneficis a l’estat espanyol.

Les classes populars van experimentar un empitjorament del nivell de vida, perquè la inflació no va anar acompanyada d’un augment de salaris. Al 1929 es va iniciar una depressió econòmica d’abast mundial com a conseqüència del crac de la borsa de Nova York (la Gran Depressió).

**5. Els canvis socials**

- El món rural: a gran part d’Espanya hi va haver un procés lent d’industrialització. A Extremadura i Andalusia hi predominaven jornalers amb condicions laborals molt precàries. A Catalunya i el País Valencià els pagesos gaudien de propietats mitjanes amb uns contractes d’arrendaments estables.

- La societat urbana: les classes urbanes van augmentar el pes i la influència social a causa de l’èxode rural i el creixement de les ciutats. Apareix la societat de masses.

- Evolució social: es millora el nivell educatiu de la població espanyola i s’alfabetitza. Sorgeixen noves formes d’oci i cultura. S’estén el costum de dedicar hores a l’oci i es fan les primeres reivindicacions feministes.

**Unitat 11: La Segona república i la Catalunya autònoma (1931-1936)**

**1. Per què unes eleccions municipals van dur a la República?**

El govern de l’almirall Aznar convoca unes eleccions el 12 d’abril de 1931 per saber si la ciutadania dona suport o rebutja la monarquia. A les zones rurals guanyen els partits dinàstics i a les capitals s’imposa la Conjunció Republicanosocialista (partidària d’instaurar una república). A Catalunya victòria aclaparadora d’ERC.

El 14 d’abril de 1931 Alcalà-Zamora proclama la República espanyola i Francesc Macià, conscient del suport de la gent, proclama la República Catalana dins de la Federació de Repúbliques Ibèriques. El mateix dia Alfons XIII renuncia al tron i abandona Espanya. Els membres del Pacte de Sant Sebastià constitueixen un govern provisional liderat per Alcalà-Zamora.

Arran dels problemes amb el govern provisional, Macià accepta sotmetre la decisió de l’estructura de l’estat a unes futures Corts Constituents a canvi d’una concessió immediata d’un règim d’autonomia. El govern de la República decreta mesures d’extrema urgència: amnistia general per als presos polítics, proclamació de llibertats polítiques i sindicals i la designació d’alts càrrecs de l’Administració.

El juny de 1931 se celebren eleccions a Corts Constituents i guanya la conjunció republicanosocialista. Alcalà-Zamora forma govern conjuntament amb els ministres del govern provisional.

**2. La Constitució de 1931**

La Constitució de 1931 tenia un caràcter democràtic i progressista. Era de caire idealista i pacifista i s’acceptava la constitució de governs autònoms. Característiques: estableix la sobirania popular, una forma de govern republicana, Corts unicamerals i divisió de poders, amplis drets i llibertats, sufragi universal masculí i femení (+ 23 anys)(Clara Campoamor lluita pel vot de les dones), aconfessionalitat/laïcitat de l’estat, matrimoni civil i el divorci.

2 presidents: President de la república (Zamora) i president del govern espanyol (Azaña). La Constitució s’aprova el desembre de 1931. Té el rebuig de la dreta i els catòlics. Alcalà-Zamora dimiteix i Manuel Azaña el substitueix com a president del govern.

**2.1 El sistema de partits i sindicats**

- Formacions d’esquerra: - Republicans: Acción Republicana (AR) de Manuel Azaña.

- Autonomistes: Esquerra Republicana de Catalunya (ERC) de F. Macià i L. Companys.

- Obrers i sindicats: - PSOE (partit sòlid que recull el vot obrer juntament amb la UGT) i UGT.

- CNT (cert suport a la república més moderats que la FAI) i FAI (radicals).

- Formacions de dreta: - Republicans: - Partido Republicano Radical de Lerroux (centredreta) i PRP de Alcalà-Zamora.

- CEDA de Gil Robles (defensa els interessos dels propietaris, l’Església i l’exèrcit).

- Grups monàrquics: JONS (1931) i la Falange Española de J. A. Primo de Rivera (1933). (Antidemocràtics i ultranacionalistes. Contraris a la república i defensaven la necessitat d’un cop d’estat).

**3. La Generalitat i l’Estatut d’Autonomia del 1932**

L’any 1931 Macià presenta un projecte d’estatut a Madrid anomenat Estatut de Núria. Un any després s’aprova l’Estatut de 1932 que va ser celebrat tot i ser força diferent del de Núria. Aquest donava àmplies competències a la Generalitat (excepte en educació i sanitat) que eren compartides amb l’estat. “Estat autònom dins de la república espanyola”. La Lliga Regionalista accepta la legalitat republicana i es canvia el nom a Lliga Catalana.

**4. El bienni reformista (1931-1933)**

Durant el bienni d’esquerres es van fer una sèrie de reformes amb l’objectiu de modernitzar el país.

- Reforma agrària: redistribució dels camps de conreu. Oposició: terratinents.

- Reforma religiosa/eclesiàstica: aconfessionalitat de l’Estat. Es limita la influència de l’església.

- Reforma territorial: descentralització política i administrativa. Dret a l’autonomia.

- Reforma militar: exèrcit independent sense intromissió política.

- Reforma educativa: millora del nivell educatiu. Ensenyament obligatori, públic i laic.

- Reforma laboral: millora de les condicions salarials a les indústries i al camp.

L’any 1932 el general Sanjurjo intenta fer un cop d’estat sense èxit “Sanjurjada” (exiliat a Portugal). Durant aquests dos anys el Govern de la Generalitat realitza una sèrie de reformes a Catalunya. Reforma l’economia, l’ensenyament (creació d’escoles, biblioteques, etc.), aposta per la política social (millora d’hospitals) i l’àmbit cultural.

**5. El bienni conservador (1933-1936)**

La reorganització de la dreta, els fets de Casas Viejas i el desgast del Govern d’Azaña van provocar la convocatòria d’eleccions anticipades pel novembre de 1933, les primeres en què a Espanya hi van poder participar les dones. El resultat de les eleccions van ser favorables a les candidatures de centre- dretes formades per la Falange i les JONS i la CEDA de Gil Robles i fundada pel fill de Miguel Primo de Rivera, José Antonio Primo de Rivera. Van frenar totes les reformes impulsades pel govern d’esquerres durant el bienni reformista. El PSOE va dur a terme la revolució d’octubre de 1934 i a Catalunya Lluís Companys va proclamar l’Estat Català dins la república Federal Espanyola (Companys acaba empresonat). El 1935 es va formar un nou govern presidit per Lerroux que va fracassar degut a escàndols de corrupció i es van convocar unes noves eleccions per al 16 de febrer de 1936.

**6. El Front Popular (1936)**

A Espanya els partits d’esquerres (republicans, PSOE i comuns) van decidir presentar-se a les eleccions formant una gran coalició anomenada Front Popular i els partits de dretes formant l’anomenat Bloque Nacional. A Catalunya els partits catalanistes es van agrupar en el Front d’Esquerres i la dreta va formar el Front Català d’Ordre.

A les eleccions va guanyar el Front Popular. Es va formar un nou govern amb Azaña com a president de la República i Casares Quigora com a cap de govern. El nou govern va restablir l’Estatut d’Autonomia de Catalunya i van començar les negociacions per aprovar els estatuts del País Basc i Galícia i van amnistiar els presos polítics.

Va augmentar la tensió social a causa dels enfrontaments al carrer entre dretes i esquerres. L’assassinat de José Calvo Sotelo per part de l’esquerra i la mort del tinent Castillo per part de la dreta, provoca la insurrecció militar liderada per Sanjurjo i el general Mola, que va començar el 17 de juliol al Marroc i va donar origen a la Guerra Civil Espanyola que va durar tres anys.

**Unitat 12: La Guerra Civil (1936-1939)**

**1. Del cop d’Estat a la Guerra Civil**

Causes Guerra Civil: desequilibris socioeconòmics, la victòria del Front Popular a les eleccions del 1936 i la polarització política en dos bàndols totalment oposats; la dreta i l’esquerra.

El pronunciament militar “Alzamiento Nacional” comença el 17 de juliol a Melilla. El dia 18 arriba Franco al Marroc i pren el comandament de l’exèrcit africà. El Govern Republicà triga en reaccionar al pronunciament i dimiteix Quiroga. José Giral és escollit com a cap de govern i el dia 19 lliuren armes als sindicats i al Front Popular per frenar el cop. A Catalunya el general Goded va ser l’encarregat d’ocupar la ciutat de Barcelona però va fracassar degut a una forta resistència per part dels lleials al govern. Els insurrectes de la República havien previst un pronunciament militar ràpid que els permetés apoderar-se de l’Estat en pocs dies. No obstant, el cop militar no va triomfar i el país es va dividir en dos bàndols:

- Insurrectes: format per militars, monàrquics, catòlics. Feixistes que s’oposen a les reformes de la República.

- Republicans: format per classes populars, obrers i empleats, petita burgesia i pagesos. Defensen la República.

**2. Per què la Guerra Civil va assolir una dimensió internacional?**

L’esclat de la Guerra a Espanya es va veure com una confrontació entre les forces democràtiques contra el feixisme. (Es temia que el conflicte s’escampés per Europa)El Regne Unit i França van crear el Comitè de No-intervenció (1936) on s’establia que no lluitarien a favor de la República per por a ser atacats pels règims feixistes d’Alemanya i Itàlia. La República va comptar amb el suport de la URSS i les Brigades Internacionals (voluntaris de diversos països).

**3. El bàndol Republicà: guerra i revolució**

Revolució social provocada per la defensa armada per part de la població. Dissolució de l’exèrcit i formació de milícies populars. Col·lectivització de l’economia. Formació del Comitè de Milícies Antifeixistes a Catalunya. Persecució ideològica de les dretes i de la dreta.

El setembre de 1936 Largo Caballero forma un govern de concentració (anarquistes, republicans, socialistes i comunistes) i decideix crear l’Exèrcit Popular. Els Fets de Maig de 1937 (enfrontaments armats a BCN entre milicians de la CNT i el POUM contra els del PSUC, ERC i la UGT) van afeblir el govern de Largo Caballero i es va constituir un nou govern format per Juan Negrín. El govern de Negrín va proposar el Programa dels Tretze Punts (un programa que tenia l’objectiu de posar fi a la guerra mitjançant la negociació) que Franco va rebutjar. Negrín animava a resistir.

**4. La Zona Insurrecta: la construcció d’un Estat totalitari**

La mort de Sanjurjo en un accident d’avió, considerat el cap principal del moviment colpista, va provocar que el general Francisco Franco guanyés popularitat. El seu bon lideratge en l’exèrcit africà va provocar el suport de Hitler i Mussolini. Finalment, el 30 de setembre el van elegir cap de l’Alzamiento i l’1 d’octubre del 1936 el van nomenar cap del govern de l’Estat i *generalísimo* dels exèrcits espanyols.

El 1937 va unificar falangistes i carlins en un partit únic anomenat Falange Española i de las JONS. El 1938 es forma el primer govern de Franco. L’Estat feixista, conservador i catòlic suprimeix la Constitució, les llibertats (religiosa, política i sindical), els estatuts d’autonomia i assassina a tots aquells que no comparteixen la seva ideologia. Estat confessional. Supressió reformes de la República.

**5. Viure en guerra**

La guerra va comportar un increment de la mortalitat degut a la repressió, la fam i les malalties. Es van produir molts desplaçaments per part del bàndol republicà que es va veure obligat a fugir de la guerra refugiant-se a l’estranger. El paper de la dona va tornar a quedar reduït a les tasques de la llar.

**6. L’evolució del conflicte bèl·lic**

**6.1 La batalla de Madrid / Les batalles de Jarama i Guadalajara / La batalla del Nord**

Després de travessar l’estret (juliol-novembre 1936), Franco va ocupar gran part d’Andalusia, Extremadura, Castella i Lleó i Galícia. L’objectiu dels insurrectes era la presa de Madrid. A Madrid es va decretar la mobilització general per salvar la capital. Van resistir gràcies a l’arriba de de les Brigades Internacionals i la Columna Llibertat.

Fracassat l’intent d’entrar a la capital, Franco va voler aïllar Madrid. Es van produir dos batalles. La batalla del Jarama i la batalla de Guadalajara (febrer-març 1937) en què les tropes feixistes van ser durament derrotades per l’Exèrcit Popular. Franco va decidir aleshores abandonar l’atac a Madrid i acaba ocupant la franja Cantàbrica, lloc de gran interès estratègic perquè es tracta d’una regió industrial. (Guernica: bombardeig aeri alemany. Abril 1937).

Franco, juntament amb el general Mola, va aconseguir dividir el territori Republicà en dues zones. Catalunya i València.

La batalla de l’Ebre va ser una de les grans batalles de la guerra, i l’últim intent dels republicans per aturar l’avançament de les tropes franquistes. L’ofensiva contra Catalunya va ser devastadora. Milers de refugiats van fugir cap a França entre els quals hi havia Lluís Companys, Manuel Azaña, Juan Negrín i tot el govern basc.

Al març de 1939 Casado fa un Cop d’estat que Franco posa fi. A l’abril de 1939 finalitza la Guerra Civil.

Les conseqüències del conflicte en la població van ser terribles. Els republicans van patir una persecució ideològica que va provocar milers de morts, fam, milers d’exiliats i la consolidació d’una dictadura.

**Unitat 13: El Franquisme: la Postguerra**

**1. Un règim dictatorial**

Franco volia regenerar Espanya amb un nou estat de caràcter antidemocràtic i totalitari que acabés amb les idees de la democràcia liberal. Les característiques del règim franquista són:

- La concentració de poders en Franco.

- El totalitarisme: supressió de la Constitució del 1931 i dels drets i llibertats individuals.

- Estat unitari i centralista: abolició dels estatuts d’autonomia.

- Estat repressiu amb els opositors.

- Censura rígida: control dels mitjans de comunicació.

* Suport al règim: l’exèrcit, la Falange (FET y de las JONS), l’Església (Opus Dei) i les classes altes (classes altes).
* Passivitat davant el règim: classes mitjanes atemorides per la revolució social.
* Rebuig al règim: sectors populars i obrers obligats a sobreviure.

**2. El Franquisme a Catalunya**

Repressió contínua dels vençuts en la Guerra Civil per part del règim franquista. Franco va posar fi a l’autogovern català abolint l’Estatut de Catalunya. Va empresonar i assassinar milers de catalans, entre els quals, el president de la Generalitat, Lluís Companys. Milers de persones van ser jutjades i hi va haver molts exiliats. Va prohibir l’ús del català i els símbols de catalanitat. I va depurar milers de funcionaris.

**3. Per què Espanya no va intervenir en la Segona Guerra Mundial?**

Durant els anys 1939 i 1940 Franco va declarar la neutralitat d’Espanya en la SGM. El mateix any, Franco s’entrevista amb Hitler per parlar de la possible entrada d’Espanya a la guerra però finalment acorden enviar la División Azul (voluntaris espanyols) per ajudar a les tropes alemanyes. Els Estats Units deixen d’enviar petroli a Espanya a causa del seu suport als alemanys i l’economia espanyola pateix molt. El 1943 Espanya torna a la Neutralitat.

**4. La Consolidació del Franquisme (1939-1951)**

La derrota d’Alemanya de 1945 va comportar la marginació del falangisme i el rebuig internacional. Espanya no es va beneficiar del Pla Marshall (ajut econòmic dels EUA a Europa). L’ONU va condemnar l’estat espanyol i aquest es va veure obligat a canviar la imatge del franquisme. Van institucionalitzar el règim amb l’elaboració de las Leyes Fundamentales (lleis bàsiques del franquisme).

* Fuero del Trabajo (1938): regula les relacions laborals.
* Ley Constitutiva de las Cortes (1942): les Corts com a òrgan legislador.
* Fuero de los Españoles (1945): declaració dels drets dels espanyols.
* Ley del Referèndum Nacional (1945): Franco podia fer referèndums del que considerés oportú.
* Ley de Sucesión (1947): Franco havia de ser succeït per un Monarca escollit per ell mateix. (Juan Carlos I)

A l’inici del franquisme es va establir l’autarquia; es pretenia aconseguir l’autosuficiència econòmica mitjançant el foment de la producció nacional. L’autarquia va ser un desastre per a l’economia espanyola, que va trigar anys a recuperar el nivell anterior a la guerra. Durant els anys 1939 i 1952 l’Estat era l’encarregat de distribuir el menjar a tota la població mitjançant les anomenades Cartilles de Racionament. El nivell de vida de la població va disminuir.

**4.1 L’adoctrinament de la societat**

El Franquisme va imposar una sèrie de normes de comportament social. Entre les quals va imposar la religió cristiana (prohibició divorci, avortament, l’homosexualitat). Va sotmetre a la dona i els hi va treure els seus drets i llibertats (havien de fer tasques de la llar o bé, demanar permís per treballar al marit perquè Franco afirmava la inferioritat de la dona). Va utilitzar l’educació per adoctrinar políticament i religiosament als joves (Frente de Juventudes).

**5. La oposició a l’exili i a l’interior**

Durant la Segona Guerra Mundial un gran nombre d’exiliats van marxar a països d’Europa i a Amèrica. Des de Mèxic es va mantenir el govern republicà. El 1946, a França, Josep Irla va presidir el govern de la Generalitat fins que l’any 1956 Josep Tarradellas va ser escollit com a nou president. Pel que fa a l’oposició interior, es van reorganitzar guerrilles (maquis) per fer front al Franquisme. I hi va haver un descontentaments social pel retrocés del nivell de vida.

**6. El Reconeixement Institucional (1951-1959)**

La signatura l’any 1953 dels acords amb els Estats Units i del Concordat amb la Santa Seu van comportar l’acceptació d’Espanya en organismes internacionals. Entre els anys 1951 i 1957 es va promoure el nacionalcatolicisme amb la participació de tecnòcrates al govern. La Crisi de 1956 va demostrar la necessitat de dur a terme profundes reformes econòmiques.

**Unitat 14: El Franquisme: L’etapa del Creixement Econòmic (1959-1975)**

**1. El Desenvolupament i el Creixement Econòmic**

La Falange va anar perdent protagonisme progressivament. L’any 1957 l’autarquia imposada pel règim franquista va fer fallida i l’economia espanyola fregava el col·lapse. El *desarrollismo* econòmic va ser impulsat per polítics tecnòcrates. Van aprovar el Plan de Estabilización (1959) on es liberalitzava i s’estabilitzava l’economia espanyola i també van realitzar els Plans de Desenvolupament (1964) que tenien l’objectiu d’impulsar l’economia del país.

A la dècada del 1960 va acabar el proteccionisme i es va produir la modernització agrària del país que va causar l’èxode rural (pagesos cap a les ciutats). Es va produir una ràpida industrialització que va promoure el comerç internacional i es va produir un gran desenvolupament en els sectors de la construcció, el sector financer i el sector turístic. L’economia espanyola es va recuperar gràcies al turisme i a les inversions estrangeres.

**2. Un gran Creixement Demogràfic**

Del 1960 al 1975 el creixement econòmic va causar un gran creixement demogràfic a les grans ciutats industrialitzades degut als moviments migratoris (de zones agrícoles a zones industrials). Les noves millores salarials van provocar un augment del nivell de vida i, conseqüentment, una davallada de la mortalitat i un increment de la natalitat.

Es va començar a edificar de manera descontrolada i la societat va evolucionar deixant enrere les idees franquistes. Es va aprovar l’accés a l’ensenyament bàsic aconfessional i les dones es van poder incorporar al món dels estudis i a una feina assalariada.

**3. El Reformisme Polític i la Crisi del règim**

Carrero Blanco, mà dreta de Franco, va voler fer una sèrie de reformes per consolidar el règim franquista. No obstant, l’escàndol de corrupció “Matesa” desprestigia al govern. L’any 1969 Franco designa com a successor a Joan Carles de Borbó. El 1973 Carrero Blanco és anomenat president del govern però aquest mateix any és assassinat a mans d’ETA. El 1974 Franco executa a Puig Antich un jove militant anarquista. Finalment, el 20 de novembre de 1975 mor el general Francisco Franco.

L’assassinat de Carrero Blanco, les mobilitzacions socials en contra del règim, l’inici de la crisi econòmica, la descomposició del franquisme en immobilistes i reformistes i finalment la mort del dictador van provocar el final del règim dictatorial de Franco l’any 1975.

**Unitat 15: Transició, Democràcia i Autonomia**

Joan Carles I va jurar el seu càrrec com a rei d’Espanya amb la voluntat de promoure un canvi polític dos dies després de la mort de Franco. El nou govern format per Arias Navarro no va ser capaç de dur a terme reformes democràtiques i el rei fa forçar la seva dimissió. L’any 1976 va ser nomenat Adolfo Suárez com a nou president; un polític que va iniciar el camí legal per desmantellar el franquisme. Aquest mateix any es va aprovar la Llei de Reforma Política per transformar les institucions franquistes en democràtiques.

L’any 1977 es van celebrar les primeres eleccions democràtiques que va guanyar la UCD. Un any més tard es va aprovar la Constitució del 1978. Es caracteritzava per ser una monarquia parlamentària amb sobirania nacional, amb divisió de poders (executiu, legislatiu i judicial), amb sufragi universal (+18), organitzat en comunitats autònomes, amb drets i deures i llibertat religiosa.

El mateix any es va restablir la Generalitat amb el president Josep Tarradellas al capdavant. El 1979 es va elaborar i aprovar l’Estatut de Catalunya (Estatut de Sau) que reconeixia Catalunya com una nacionalitat, establia el català com a llengua cooficial i les institucions pròpies del govern català. El 1980 CiU forma el primer govern autonòmic.

L’any 1982 Felipe González del PSOE realitza una sèrie de reformes i incorpora a l’estat espanyol a la Unió Europea i a l’OTAN.